Un dra nevez zo ar bloaz-mañ : digor eo d'an holl. A-raok, ne oa nemet ar skolioù hag a c'halle em enskrivañ. An tiez-kêr, ar c'hluboù evit ar retretidi, an tiez-retred,  ar c'hampoù vakansoù, tout ar c'hevredigezhoù pe c'hoazh ar c'hreizennoù dudi a c'hall bremañ sevel ur raktres.      Ret eo aozañ 3 emgav etre ar re-gozh hag ar re-vihan e-pad ar bloavezh. Skoazellet e  vo ar strolladoù a gemero perzh gant ar C'huzul Departamant (500€ d'ar muiañ). A-wezhioù eo start en em gompren etre remziadoù. Setu perak eo posubl ivez gervel ur bazh-valan, un den a c'hell sikour an darempredoù etre ar glaskerien hag an dreizherien.      Tro zo da welet skouerioù deus ar pezh a zo bet graet betek-henn war lec'hienn Internet ar C'huzul-Departamant. Di e vez dispaket ivez paperennoù-furm evit ar c'henskrivañ ha reolennoù ar mont en-dro er 5vet bloavezh.      Bez e c'helloc'h mont ivez e darempred gant Pauline Kerscaven, kefriadez war ar c'houlzad Klaskerien ha Treizherien soñjoù ar bloaz-mañ.    Emvodoù a vezo aozet ganti e Brest, Montroulez ha Kemper evit displegañ resis petra eo an oberiadenn.